เล็ง SET ไซด์เวย์ นลท.รอประชุมกนง. – ECB สัปดาห์นี้
เล็ง SET ไซด์เวย์ นลท.รอประชุมคณะกรรมการนโยบายการเงิน-ประชุมธนาคารกลางยุโรป สัปดาห์นี้ ให้แนวต้าน 1,650-1,655 จุด แนวรับ 1,635-1,640 จุด
เล็ง SET ไซด์เวย์ นลท.รอประชุมคณะกรรมการนโยบายการเงิน-ประชุมธนาคารกลางยุโรป สัปดาห์นี้ ให้แนวต้าน 1,650-1,655 จุด แนวรับ 1,635-1,640 จุด
6 มิ.ย. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า แนวโน้มตลาดหุ้นไทยวันนี้คาดว่าจะแกว่งตัวไซด์เวย์ โดยเป็นการแกว่งตัวเพื่อรอปัจจัยในสัปดาห์นี้ ซึ่งจะมีการประชุมธนาคารกลางยุโรป (ECB) และในประเทศไทยมีการประชุมคณะกรรมการนโยบายการเงิน (กนง.) เพื่อรอติดตามในเรื่องแนวโน้มทิศทางอัตราดอกเบี้ย อย่างไรก็ตามตลาดยังมีความกังวลการเร่งขึ้นอัตราดอกเบี้ยของธนาคารกลางสหรัฐฯ (เฟด) อยู่บ้าง หลังจากเงินเฟ้อยังสูง และตัวเลขการจ้างงานนอกภาคการเกษตรของสหรัฐฯที่ประกาศออกมาเมื่อวันศุกร์ที่ผ่านมายังแข็งแกร่ง
อย่างไรก็ตามตลาดหุ้นคาดว่ายังมีแรงหนุนอยู่บ้างจากหุ้นกลุ่มพลังงาน ซึ่งราคาน้ำมันได้กลับมาปรับขึ้นมาแตะ 120 เหรียญสหรัฐฯ/บาร์เรล อีกครั้ง ส่วนตลาดหุ้นเอเชียเช้านี้เคลื่อนไหวบวกและลบสลับกัน
โดยให้แนวต้าน 1,650-1,655 จุด แนวรับ 1,635-1,640 จุด